U-I-75/07
Natisni
Opravilna št.:
U-I-75/07
Datum odločitve:
11. 12. 2008
ECLI:
ECLI:SI:USRS:2008:U.I.75.07
Akt:
Obligacijski zakonik (Uradni list RS, št. 83/01 in 32/04) (OZ), 376. čl.
Izrek:
Pobuda za začetek postopka za oceno ustavnosti 376. člena Obligacijskega zakonika (Uradni list RS, št. 83/01 in 32/04) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.4.9.2 - Ustavno sodstvo - Postopek - Stranke - Interes.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25,3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Založba Obzorje, d. d., Maribor
Datum vloge:
9. 3. 2007
Vrsta odločitve:
sklep
Vrsta rešitve:
zavrženje
Dokument:
US28446
Dokument v PDF obliki:
U-I-75-07.pdf
78 KB
Prenesite datoteko
U-I-75/07-5
11. 12. 2008
SKLEP
Ustavno sodišče je v postopku za preizkus pobude družbe Založba Obzorja, d. d., Maribor, ki jo zastopa Peter Peče, odvetnik v Mariboru, na seji 11. decembra 2008
sklenilo:
Pobuda za začetek postopka za oceno ustavnosti 376. člena Obligacijskega zakonika (Uradni list RS, št. 83/01 in 32/04) se zavrže.
Obrazložitev
1. Pobudnica izpodbija v izreku tega sklepa navedeno zakonsko določbo. Zatrjuje, da je v neskladju s 14., z 22. in s 67. členom Ustave ter z Direktivo 2000/35/ES z dne 29. 6. 2000 (UL L 200/35, 8. 8. 2000). Pravni interes utemeljuje s sodbo Vrhovnega sodišča, ki je v obrestnem delu na podlagi izpodbijane določbe odločilo v njeno škodo, in z izvršilnim postopkom, ki ga kot upnica vodi za izterjavo navedene terjatve.
2. Izpodbijani predpis je med postopkom pred Ustavnim sodiščem prenehal veljati. Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko presoja neveljavne predpise, če niso bile odpravljene posledice neustavnosti in nezakonitosti.
3. Izpodbijani predpis ne učinkuje neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07 in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Pobudnica je zoper sodbo Vrhovnega sodišča vložila ustavno pritožbo, vendar jo je Ustavno sodišče s sklepom št. Up-2650/08 z dne 24. 11. 2008 kot nedovoljeno zavrglo. S sklicevanjem na izvršilni postopek, pa pobudnica iz razlogov, navedenih v sklepu št. U-I-174/05, pravovarstvene potrebe iz 47. člena ZUstS za oceno ustavnosti predpisa tudi ne izkazuje. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik